የመን - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያውያን ኣብ መጻብብ ዝርከቡላ 'ራጎ' - የመን 10 ሚያዝያ 2020 ምንጪ ስእሊ, Social Media መግለጺ ስእሊ, ራጎ ኣብ ዝበሃል ግዝኣት መን ኣብ ንሓደጋ ዝተሳጥሑ ኢትዮጵያውያን ስደተኛታት ኣብ ዶብ የመንን ስዑዲ ዓረብን ፍሉይ ስማ ራጎ እናተብሃለት እትጽዋዕ ከባቢ ብርክት ዝበሉ ኢትዮጵያውያን ህይወቶም ኣብ ሓደጋ ከምዝወደቐ ኣብዚ ሰሙን ኣብ ማሕበራዊ ሚድያ ክቃላሕ ጸኒሑ እዩ። ቢቢሲ ትግርኛ፡ እቲ ወረ ካብ ዝስማዕ ጀሚሩ፡ ኣብቲ ከባቢ እንታይ ከምዘጓነፈ ንምፍላጥ ብዝተፈላለዩ መንገድታት ክፍትን ቀንዩ። እንተኾነ፡ ኣብቲ ከባቢ ናይ ቴሌፎን መስመራት'ውን ስለዝተዓጸወ ካብቶም ሰባት ካብ ባዕሎም ሓበሬታ ምርካብ ኣይተኽኣለን። ይኹን'ምበር፡ ኣብ ስዑዲ ዓረብ ዝርከቡ ምንጭታት ቢቢሲ ከምዝሓበሩልና፡ ብኣሸሓት ዝቑጸሩ ኢትዮጵያውያን ኣደዳ ጥቕዓትን መከራን ኮይኖም ይርከቡ። እቲ ሕዚ ኣጓኒፉ ዘሎ ጸገም፡ መበገሲኡ፡ ምስ ስግኣት ኮሮናቫይረስ ዝተዛመደ ከምዝኾነ እዩ ዝግለጽ። "ካብ ስዑዲ ዓረብ ናብ የመን ትኣትዉ ስለዘለኹም፡ ኮሮናቫይረስ ክተእትውልና ትኽእሉ ኢኹም ካብ ዝብል ስግኣት ዝተልዓለ ካብቲ ከባቢ 'ውጹልና' ስለዝበሉ እዩ" ይብል፡ ኣብ ማሕበራዊ ሚድያ ሊንጎ ወይን ብዝብል ዝፍለጥ መንእሰይ። ቅልውላው የመን!
